
R E F E R A T  D E  A P R O B A R E
privind modificarea Hotărârii Consiliului Local nr. 102/2010 privind înființarea S.C. TERMICA BRAD S.A. în municipiul Brad, județul Hunedoara

                                                                                                                                                                          	Prin Hotărârea Consiliului Local al Municipiului Brad nr. 102/2010 a fost aprobată înființarea Societății Comerciale TERMICA BRAD S.A., având ca acționar Consiliul Local al Municipiului Brad.
În perioada 02.06.2026 – 10.07.2026, Curtea de Conturi a României – Camera de Conturi Hunedoara a desfășurat o misiune de audit cu tema „Administrarea patrimoniului entităților publice”  la S.C. TERMICA BRAD S.A., iar prin Minuta ședinței de încheiere nr. 3049/09.07.2026 au fost comunicate neconformitățile identificate în cadrul acțiunii de audit.
Potrivit constatărilor formulate de către Camera de Conturi Hunedoara s-a reținut faptul că acționariatul societății este reprezentat de către  Consiliul Local Brad, deși, ca urmare a modificărilor legislative intervenite ulterior înființării societății, consiliul local nu mai are personalitate juridică, neputând avea, în nume propriu, calitatea de titular al drepturilor și obligațiilor specifice unui acționar.
În vederea punerii în aplicare a măsurilor dispuse de Curtea de Conturi și a asigurării concordanței Actului Constitutiv al societății cu prevederile legislației în vigoare, S.C. TERMICA BRAD S.A., prin adresa nr. 3071/13.07.2026, înregistrată la Primăria Municipiului Brad sub nr. 35857/13.07.2026, a solicitat inițierea demersurilor necesare modificării Hotărârii Consiliului Local nr. 102/2010.
Astfel, am inițiat prezentul proiect de hotărâre prin care am propus modificarea Hotărârii Consiliului Local nr. 102/2010 privind înființarea S.C. TERMICA BRAD S.A. în municipiul Brad, județul Hunedoara, respectiv modificarea art. 2 din această hotărâre, în sensul stabilirii în mod expres că acționarul unic al S.C. TERMICA BRAD S.A. este Municipiul Brad, reprezentat prin Consiliul Local al Municipiului Brad, deținător al unui număr de 9001 de acțiuni nominative, cu valoarea nominală de 10 lei fiecare.
  	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
   	Invoc în susținerea propunerii mele  prevederile art. 1 din Legea nr. 31/1990 privind societățile comerciale, republicată, cu modificările și completările ulterioare, ale Legii nr. 51/2006 privind serviciile comunitare de utilități publice, republicată, cu modificările și completările ulterioare, ale Legii nr. 325/2006 serviciului public de alimentare cu energie termică, republicată, cu modificările și completările ulterioare, ale art. 92 alin. (1), alin. (2) lit. b), art. 129 alin. (1), alin. (2) lit. a) și lit. d), alin. (3) lit. d), alin. (7) lit. n) și lit. s) din O.U.G. nr. 59/2009 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

